open-index/open-wikipedia-markdown huggingface dataset:
Oslo folkehelsepris

**Oslo folkehelsepris** deles ut til en organisasjon eller virksomhet som har gjort en spesiell innsats for folkehelsen i Oslo. Prisen er på kr. 50 000 og kan deles ut til ideelle, frivillige eller offentlige virksomheter i Oslo, men ikke til enkeltpersoner.

Prisen ble utdelt første gang i 2007, og er initiert av bystyret.

## Mottakere av prisen
*2016: Folkehelsesatsingen i Bydel Grorud 
*2015: FRIGO – Frilufssenteret i Bydel Gamle Oslo
*2014: Mental Helse ungdom Oslo
*2013: Fysio- og ergotjenesten for barn og unge i bydel Grünerløkka
*2012: Bydel Alna, for sitt arbeid med Lokal folkehelseplan (2010-2012), folkehelseprosjekt og frisklivssatsing
*2011: LINK Oslo, senter for selvhjelp og mestring
* 2010: 60pluss, Oslo idrettskrets
* 2009: Folkehelsearbeidet i Bydel Stovner
* 2008: InnvaDiab, Universitetet i Oslo og Bydel Søndre Nordstrand
* 2007: Aktiv på dagtid, Oslo idrettskrets

## Eksterne lenker
* Om prisen på Oslo kommunes nettsider
Iñaki Sáez

**José Ignacio «Iñaki» Sáez Ruiz** (født 23. april 1943) er en spansk tidligere fotballspiller og -trener. Hovedparten av karrieren sin både som spiller og trener var han i Athletic Bilbao, men han var også landslagstrener for , inkludert flere ungdomslandslag.

Saéz fikk mye spilletid i Athletic Bilbao, og var med på å vinne to Copa del Rey for laget. Han fikk også tre kamper for A-landslaget. Som trener var han mest aktiv for reservelaget til Athletic, Bilbao Athletic, som han gjorde en god innsats for. For hovedlaget hadde han enkelte innhopp, noen vellykkede, men han ble sparket. Han prøvde seg først i UD Las Palmas i 3. divisjon før han returnerte til den øverste divisjonen og Albacete Balompié. Han lyktes ikke å hindre nedrykk med laget.

Sáez hadde langt større hell med aldersbestemte landslag. Han vant U21-VM med Spania i 1998, og fikk ansvaret i 1997 for U20-landslaget, som han vant U20-VM med i 1999. I 2002 ble Sáez utnevnt til A-lagstrener etter José Antonio Camacho. Som landslagstrener var han ikke like dyktig, og hans eneste mesterskap var EM i fotball 2004 i Portugal, der Spania røk ut i kvartfinalen uten å gjøre inntrykk. Sáez ble erstattet av Luis Aragonés og gikk tilbake til å trene aldersbestemte lag igjen.
## Referanser


## Eksterne lenker
*
Ungarns Grand Prix 2012

**Ungarns Grand Prix 2012** (formelt: *Formula 1 Eni Magyar Nagydíj 2012*) var et Formel 1-løp som ble arrangert 29. juli 2012 på Hungaroring. Det var den ellevte runden i Formel 1-sesongen 2012 og det 27. Ungarns Grand Prix. Løpet ble vunnet av McLarens Lewis Hamilton, som startet fra pole position.

## Klassifisering
### Kvalifisering

### Løpet

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Hyon Song-wol

**Hyon Song-wol** (koreansk: (현송월) er en nordkoreansk sangerinne. Hun var tidligere vokalist for *[[Pochonbo elektroniske ensemble]]* (보천보전자악단, *Poch'ŏnbo-jŏnja-aktan* / *Bocheonbo-jeonja-akdan*) i Nord-Korea. En popgruppe som ble berømt i Nord-Korea tidlig på 2000-tallet. 
Blant hennes mest kjente sanger er "Excellent Horse-Loving Lady", "Footsteps of Soldiers", "I Love Pyongyang", "She is a Discharged Soldier" and "We are Troops of the Party". 

Hyon Song-wol fikk stor oppmerksomhet da *[[The Chosun Ilbo]]* 29. august 2013 meldte at hun var henrettet av en eksekusjonspelotong sammen med medlemmene av Unhasu Orchestra og Wangjaesan Light Music Band på ordre av Nord-Koreas leder Kim Jong-un. Ryktene gikk verden rundt. 

Pyongyangs statlige nyhetsbyrå KCNA benektet påstandene om at sangeren var henrettet. Et japansk nyhetsmagasin rapporterte at hun var sett senere. 
16. mai 2014 opptrådte Hyon på nordkoreansk TV i *National Convention of Artists* og motbeviste slik ryktene.

## Referanser


 
 
 


## Eksterne lenker
* 
*
Gijón

**Gijón** (asturiansk: Xixón) er en kystindustriby nordvest i Spania. Gijón er den største byen i den autonome regionen Asturias, men hovedstaden er den noe mindre Oviedo.

## Historie
Gijón har lenge vært bebodd, men de første tegn til avansert sivilisasjon i området var romersk bosetning. Det er funnet et romersk bad i Gijón, noe som vitner om at det må ha vært et tettsted der. En villa og et fort fra romertiden er også funnet, men det antas at fortet stammer fra asturierne, et folk som fredlig tok over romerske skikker. Det er ikke funnet skriftlige kilder som kan belyse byen.

Det er funnet få tegn til både vestgotere og maurere, men det er sannsynlig at de var der. Den maurerske lederen Munuza gjorde Gijón om til hovedstad for de transkantabriske områdene i 713, men ble kastet ut allerede mellom 718 og 722 av Pelagius av Asturias. Gijón ble dermed inkludert i kongeriket Asturias. Fra denne tiden av mister området stadig betydning, og under dynastiske feider ble byen svidd ned og fraflyttet.

Gijón startet å vokse frem igjen som resultat av økt fiskehandel og næringsmiddelshandel i det 14. og 15. århundre. Deretter fortsatte byen utviklingen i enda større grad, og fikk etterhvert etter kongelig dekret en havn som kunne ta imot skip som reiste til og fra koloniene i Amerika.

På 1700-tallet ble Gijón sterkt preget av kriger, men under den industrielle revolusjonen ble Gijón en viktig kullby, og havnen ble videre utviklet igjen. Med industrien og det påfølgende økonomiske oppsvinget kom søppeltømming, elektrisk gatelys og flere andre moderniseringer. Også stålindustri tok seg opp i denne perioden. Under den spanske borgerkrigen var Gijón på republikanernes side, men kom relativt pent fra det. På slutten av århundret skiftet Gijón fra fokus på industri til turisme, og fikk renset opp parkene og strendene sine.

## Klima
Klimaet er typisk maritimt klima, med relativt jevn temperatur over frysepunktet, sjelden under 4 plussgrader, om vinteren og rundt 20 grader om sommeren. Regnet er konstant med noe mindre regn i sommermånedene, men særlig november som regntung. Snø kan forekomme, men den legger seg sjelden.

## Transport
Asturias flyplass ligger omtrent 4 mil fra sentrum av Gijón. Gijón har fortsatt en svært velutviklet havn, og det er fergevirksomhet til Nantes. Det planlegges også fergevirksomhet til Cork og Portsmouth.

## Kultur og sport
Gijón har flere museer, der særlig museet som huser de romerske badene ved Campo Valdés er det mest kjente. Gijón har også blitt kjent for sitt asturiske kjøkken. Real Sporting de Gijón S.A.D.. Ellers bedrives flere randidretter i spansk målestokk, som rulleskøytehockey, amerikansk fotball og baseball. Det finnes også skianlegg ikke langt fra Gijón.

## Referanser

## Eksterne lenker
*
Oxnard

**Oxnard** er en by i Ventura County i delstaten California i USA. Byen har et innbyggertall på 197 899 (2010) og er den nittende største byen i California og den største byen i Ventura County. Oxnard ligger sør i California og 56&nbsp;km vest for Los Angeles' bygrense. Oxnard er en del av det større storbyområdet Los Angeles. United States Navy har to marine baser her, Port Hueneme og NAS Point Mugu. Oxnard har også en regional flyplass som heter Oxnard Airport (OXR). På folkemunne er byen kjent som «The' Ox».

## Jordbærproduksjon
Rundt Oxnard er det store områder med jordbærdyrking. Oxnard er Californias største jordbærprodusent og produserer en tredjedel av all produksjonen av jordbær i California. Over 85 prosent av USAs jordbærproduksjon blir produsert i California, og USA står for en femtendedel av all jordbærproduksjonen i verden. Oxnard er vert for den årlige California Strawberry Festival.

## Referanser


## Eksterne lenker
* 
* Oxnard City Portal
* Oxnard Convention and Visitors Bureau
Golden Gala

**Golden Gala** er et årlig friidrettsstevne som arrangeres på Stadio Olimpico i Roma. Stevnet var tidligere en del av Golden League, og er nå en del av Diamond League.

## Historie
Stevnet ble grunnlagt og første gang arrangert i 1980 av Primo Nebiolo, som da var president i FIDAL (Det italienske friidrettsforbundet), og senere president i IAAF. Tanken bak etableringen var å forene verdens friidrettsnasjoner, etter at mange vestlige land boikottet sommer-OL 1980 i Moskva, samt å gi de utøverne som ikke deltok i OL en mulighet til å konkurrere med alle verdens utøvere. Det første stevnet ble arrangert kun fem dager etter at OL var ferdig. 

Det ble ikke arrangert noe Golden Gala i 1981, fordi Verdenscupen i friidrett (IAAF World Cup) ble arrangert i Roma dette året. 

## Verdensrekorder
Per 2025 er det satt elleve verdensrekorder under stevnet.

## Referanser


## Eksterne lenker
* 
* Mesterskapsrekorder Golden Gala
Jean Pasqualini

**Jean Pasqualini** (kinesisk: 鮑若望; pinyin: Bào Ruòwàng; født 1926 – død 9. oktober 1997) var en fransk og kinesisk journalist; kjent for sine memoarer med skildringer av personlige erfaringer fra det kinesiske arbeidsfengselssystemet laogai. Pasqualini var sønn av en kinesisk mor og en fransk-korsikansk far. Hans kinesiske navn er gjengitt som **Bao Ruowang**, med «Bao» representerer den første stavelsen i Pasqualini og «Ruowang» var en fonetisk gjengivelse av Jean.

## Liv og virke

Pasqualini gikk på misjonsskoler i Tianjin og Shanghai, og virket som oversetter for det amerikanske forsvar og for den britiske ambassade før den kommunistiske maktovertagelse av landet i 1949. Etter Hundre blomster-kampanjen i 1957 ble Pasqualini dømt til tolv års fengselsforvaring på grunn av sitt tidlige arbeid for utlendingene - han ble anklaget for «kontrarevolusjonær virksomhet». Han ble løslatt i  1964 etter at Frankrike etablerte diplomatiske forbindelser med Folkerepublikken Kina. Etter løslatelsen flyttet han til Paris.

I 1973 skrev han (med assistanse fra Rudolph Chelminski) som selvbiografi *Prisonnier de Mao* (engelsk: *Prisoner of Mao*). Boken skildret hans fengselsår fra 1957 til 1964, med blant annet en 15 måneders forhørsperiode som munnet i en 700 sider lang tilståelse. Pasqualini fortalte også fra den store kinesiske hungersnød da en arbeidsleirlege advarte ham mot å spise mat som var blitt iblandet sagflis. Han skildret også de daglige kampsesjoner og selvkritikkmøter. I fengselstiden tapte Pasqualini etter det han skriver evnen til selvstendig tenkning, og hans motstand og skepsis vek gradvis plassen for følelse av egen skyld.

Pasqualini arbeidet senere i Frankrike som oversetter og faktasjekker for de amerikanske magasinene *[[Newsweek]]* og *[[Life (magasin)|Life]]*. I 1992 grunnla han menneskerettighetsorganisasjonen Laogai Research Foundation, lokalisert i Washington, D.C., sammen med Harry Wu. Han døde i Paris i 1997.

## Bibliografi
* *Prisonnier de Mao (7 ans de Laogaï)*, med Rudolph Chelminsky, Gallimard, 1974, ISBN 2070291367 
* *Prisonnier de Mao*, t. 2, Gallimard, 1976, ISBN 2070368300
* *Le Fils du prisonnier de Mao*, Plon, 1983, ISBN 2259009999

## Referanser


## Eksterne lenker
* ''China watch'', John King Fairbank
Tåtten om Gull-Åse-Tord

***Tåtten om Gull-Åse-Tord*** (*Ásu-Þórðar þáttr* eller *Gull-Ásu-Þórðar þáttr*) er en tått, en kort islendingesaga fra 1200-tallet. Historien foregår i Norge på 1100-tallet og handler om skalden Tord, kalt *Åsa-Tord* eller *Gull-Åse-Tord*, som gifter seg i Norge med Åsa av Bjarkøyætten. Tåttens handling har blitt oppsummert som «tells of the dealings of Norwegian chieftains with each other and with their king, Eysteinn Magnússon. This neatly structured tale preserves a number of witty retorts and rare aphorisms.» og karakterisert som «written in a terse, forceful style […] perhaps pure fiction but possibly sprung from some faint recollection of an anctual incident».

Et av hovedtrekkene i fortellingen er striden mellom Tord og hans rival Ingemar fra Asker (*Ingimarr af Askr*), som tre ganger streber Tord etter livet, hver gang med et større følge. Til sist må Ingemar gi seg, og rømme fra landet da det viser seg at Tord står under kong Øystein Magnussons (1103-1123) beskyttelse.

Teksten er blant annet kjent fra håndskriftet Morkinskinna, hvor det er en del av *[[Magnussønnenes saga]]* slik denne gjengis der. Tåtten finnes både i en lengre versjon og i den kortere nedredigert versjonen innfelt i kongesagaen. Tåtten er utgitt på norsk som del av Morkinskinna. Den ble også oversatt som del av sagautgaven i 2014.

## Referanser


;Eksterne lenker
* snerpa.is, norrøn fulltekst
Nyeds kirke

**Nyeds kirke** (svensk *Nyeds kyrka*) er en kirke i Nyed i Karlstads stift. Den er menighetskirke i Alster-Nyedsbygdens församling. Kirken ligger i den sørlige delen av tettstedet Molkom i Karlstad kommune.

## Kirkebygget
Det har vært to trekirker tidligere på samme sted som den nåværende som begge brant ned som følge av lynnedslag. Den første trekirken ble sannsynligvis oppført på slutten av 1500-tallet og brant ned 10. juli 1643. Deretter ble den andre trekirken oppført som det ble bygget et kirketårn til i 1682. Natten mellom 29. og 30. juni 1702 brant også denne kirken ned.
Den nåværende korskirken av tre ble oppført i årene 1703-1706 under ledelse av byggmester Måns Rank, Filipstad og ble innviet 12. juni 1706.

Kirken har en stamme av liggende tømmer og består av langhus med tresidig kor i øst. Korsarmer strekker seg ut mot nord og sør. Den vestre kortsiden og søndre korsarmen har hvert sitt tilbygget våpenhus.
Ytterveggene er kledd med rødmalt spon. Taket er dekket av tjærebredde, kløyvde takspon.

Kirkerommet har himling med hvekving. I kirkerommet finnes det tre gallerier.

## Inventarer
* Døpefonten av tre med sekskantet korg er fra 1700-tallet.
* Orgelet i galleriet er bygget i 1881 av Setterquist & son.
* Et kororgel som ble laget i 1707 av Elias Wittig, kom til kirken i 1725.
* Altertavlen i provinsiell barokk er tilvirket i 1717.
* Prekestolen er laget av Börje Löfman og malt i 1721.

## Galleri

Fil:Nyeds kyrka från öster.jpg|Nyeds kirke fra øst


Fil:Nyeds kyrka klockstapel.jpg|Klokkestøpulen
Fil:Nyeds kyrka kyrktupp.jpg|Kirkehanen


## Referanser


## Kilder
*Erici-Unnerbäck, Orgelinventarium. Bevarade klassiska kyrkorglar i Sverige. Stockholm 1988, s. 216.
* 
* Alster-Nyedsbygdens församling
* ''Kyrkor i Karlstads stift Del I'', Utgiven av Värmlands Museum och Karlstads stift, 2008, ISBN 91-85224-71-5
* Bebyggelseregistrets anläggningspresentation
* Bebyggelseregistrets byggnadspresentation
* Nyeds kyrka
Stepantsminda

**Stepantsminda** (georgisk: სტეფანწმინდა), tidligere **Kazbegi** (ყაზბეგი), er en landsby nord i Georgia. Den befinner seg i regionen Mtskheta-Mtianeti, i enden av Den georgiske militærveien, ti kilometer sør for Darialpasset, som utgjør grensa mot Russland. Landsbyen ligger langs elva Terek, på en høyde av 1&nbsp;740 meter over havet, med den snødekte fjelltoppen Kazbek like i vest. Stepantsminda har .

Stepantsminda er et av Georgias mest populære turistmål, på grunn av de mange turmulighetene og det vakre landskapet. Områdets mest kjente kulturelle landemerke er Gergeti treenighetskirke, som ligger på en fjelltopp like ovenfor landsbyen, og som kan nås til fots på 2–3 timer.

## Referanser


## Eksterne lenker
*
Zhang Bojun

**Zhang Bojun** (; født 17. november 1895 i det som i dag er fylket Tongcheng i provinsen Anhui i Kina, død 17. mai 1969 i Beijing) var en kinesisk politiker og intellektuell.

## Liv og virke
Zhang studerte filosofi i Tyskland fra 1922 til 1926 og ble medlem av det kinesiske kommunistiske parti etter at han var blitt nær venn av Zhu De. Han forlot kommunistpartiet i 1927 og grunnla sammen med andre to andre politiske partier, som fremdeles er blant blant landets tillatte blokkpartier. Før grunnleggelsen av Folkerepublikken Kina var han dekan for en lærehøyskole i provinsen Anhui og senere engelskprofessor ved Sun-Yat-sen-universitetet i Guangzhou. 

Fra 1954 til 1959 var han stedfortredende formann for Det kinesiske folks politisk konsultative konferanse, og minister for samferdselsministeriet. Han var blant de intellektuelle som ytret politisk kritikk under Hundre blomster-kampanjen, og måtte bøte for det under den påfølgende Anti-høyre-kampanjen da han ble avsatt fra sine verv og fordømt som høyreavviker. Han er blant det mest prominente ofre for anti-høyre-kampanjen, da mer enn 400&nbsp;000 mennesker falt som offer for forfølgelsene og gjerne forsvant i arbeidsleirer og fengsler. Zhang Bojun var blant de ledende politikere som to år senere ble innrømmet amnesti. 

Hans 10&nbsp;000 bind store bibliotek ble ødelagt under kulturrevolusjonen.

Hans datter er forfatterinnen Zhang Yihe.

## Referanser


## Eksterne lenker
*
Liao Hui

**Liao Hui** er navnet til flere personer:

*Liao Hui (politiker) (廖暉 1942− ), kinesisk politiker
*Liao Hui (vektløfter) (廖辉 1987− ), kinesisk vektløfter
Liao Hui (politiker)

**Liao Hui** (; født 1942) er en kinesisk kommunistisk politiker.

Han er tidligere direktør for Byrået for Hongkong og Macao-anliggender under Folkerepublikken Kinas Statsråd. Siden mars 2003 har han også vært annen visedormann for Det kinesiske folks politisk rådgivende konferanse med ansvar for kommunistpartiets anliggender i Hongkong og Macao.

Liaos forfedre er fra Huiyang i Guangdong. Han er sønn av Liao Chengzhi, og barnebarn av Liao Zhongkai og He Xiangning.

## Referanser


## Eksterne lenker
*  
* Liao Huis profil hos xinhuanet.com
Sportsvognsracing

**Sportsvognsracing** er en type bilsport som kjøres på racerbaner, med biler med to seter og dekte hjul. Bilene kan være spesialbygde prototyper eller basert på sportsbiler i vanlig produksjon.

Sportsvogner kan ses på som en hybrid mellom rene formelbiler og standardbilracing. Denne typen racing blir ofte assosiert med det årlige 24-timersløpet på Le Mans, som ble kjørt første gang i 1923 og er et av de eldste billøp som fremdeles eksisterer. De fleste sportsvognsløp i toppklassen vektlegger utholdenhet (med løpslengde fra 2,5 til 24 timer), pålitelighet og strategi over ren fart. De lengste løpene involverer ofte komplekse pitstrategier og regelmessige førerbytter, og sportsvognsracing er mer en teamsport enn en individuell sport. Andre kjente sportsvognsløp er 24-timersløpet i Daytona, 12-timersløpet på Sebring.

Prestisjen til bilmerker som Porsche, BMW, Ferrari, Lotus, Maserati, Alfa Romeo, Lancia, Mercedes-Benz, Jaguar og Aston Martin er i betydelig grad knyttet til suksesser innen sportsvognsracing og Sportsvogns-VM. Gatebiler som har blitt solgt av disse fabrikantene har i mange tilfeller vært svært like løpsbilene, både teknisk og designmessig. Det er denne nære tilknytningen til bilenes «eksotiske» natur som fungerer som et nyttig skille mellom sportsvognsracing og standardbiler.

## Se også
* Langdistanseløp (motorsport)
* Sportsbil-prototype
* Standardbilracing
Herculis

**Herculis** er et årlig friidrettsstevne som arrangeres på Stade Louis II i Fontvieille i Monaco. Stevnet var tidligere en del av Golden League og IAAF Super Grand Prix/IAAF World Athletics Final, og er nå en del av Diamond League.

Det første Herculis-stevnet ble arrangert 17. september 1987.

## Verdensrekorder
Den første verdensrekorden ved Herculis-stevnet ble satt i 2008:

## Referanser


## Eksterne lenker
* 
* Diamond League - Monaco
Doha Diamond League

**Doha Diamond League** er et årlig friidrettsstevne som fra 2019 arrangeres på Khalifa International Stadium i Doha i Qatar (tidligere arrangert på Qatar SC Stadium). Stevnet var tidligere en del av IAAF World Athletics Final, og har siden 2010 vært en del av Diamond League.

Det første Qatar Athletic Super Grand Prix ble arrangert i 1997.

Andreas Thorkildsen hadde mesterskapsrekorden i spydkast, på 90,13 meter, satt i 2006.

## Referanser


## Eksterne lenker
* 
* Mesterskapsrekorder – Qatar Athletic Super Grand Prix
Ove Mellingen

**Ove Mellingen** (født 1964) er en norsk pressemann og  tidligere sjefsredaktør.  

Han er utdannet typograf i Bergmanns boktrykkeri i Bergen og arbeidet i i Bergensavisen (BA) so typograf fra 1985 til 1993. Han ble deretter ansatt som utviklingssjef i Telemarksavisa (TA) i Skien i 1993. I 1998 ble han sjefredaktør i TA, en stilling han hadde i nærmere  i 27 å, fra 1998 til 2025. Han ble etterfulgt som sjefredaktør av Tonje Elisabeth Skjørtvedt.

## Referanser
African Stars FC

**African Stars** er en namibisk fotballklubb som holder til i Windhoek. De spiller i Namibia Premier League, eliteserien i Namibia.

## Meritter
***[[Namibia Premier League]]: 4**
::2008/09, 2009/10, 2014/15, 2017/18
***[[NFA-Cup|Namibisk Cup]]: 2**
::2007, 2010.

## Internasjonale prestasjoner
***[[CAF Champions League]]: 0 opptredener**
 

***[[CAF Confederation Cup]]: 0 opptredener**

***[[CAF Cup]]: 1 opptreden**
::1992 - første runde

## Eksterne lenker
*
Black Africa FC

**Black Africa** er en namibisk fotballklubb fra Katutura, Windhoek, som spiller i Namibia Premier League.

## Meritter
***[[Namibia Premier League]]: 10**
:: 1989, 1994, 1995, 1998, 1999, 2011, 2012, 2013, 2014, 2019

***[[NFA-Cup]]: 3**
:: 1990, 1993, 2004

## Internasjonale prestasjoner
***[[African Cup of Champions Clubs]]: 1 opptreden**
::1996 – første runde

***[[CAF Cupvinner cup]]: 2 opptredener**
::1991 – innledende runde
::1994 – trakk seg fra innledende runde
## Eksterne lenker
*
Arthur Vichot

**Arthur Vichot** (født 26. november i Colombier-Fontaine) er en fransk landeveissyklist. Han er nevøen til Frédéric Vichot, som har vunnet etapper i Tour de France i 1984 og 1985. 

Han la opp etter 2020-sesongen.

## Meritter

;2010
:Etappeseier, Paris–Corrèze
;2011
:Les Boucles du Sud Ardèche
:Tour du Doubs
;2012
:Etappeseier, Critérium du Dauphiné
:2.-plass, Les Boucles du Sud Ardèche
;2013
:Sammenlagt, Tour du Haut Var
: Fransk mester i landeveisritt
;2014
:3.-plass sammenlagt og 8. etappe, Paris–Nice
;2016
:Sammenlagt og 2. etappe, Tour du Haut Var
: Fransk mester i landeveisritt

## Referanser


## Eksterne lenker
*
Shanghai Golden Grand Prix

**Shanghai Golden Grand Prix** (kinesisk: 上海国际田径黄金大奖赛) er et årlig friidrettsstevne som arrangeres på Shanghai Stadium i Shanghai i Kina. Stevnet var tidligere en del av IAAF Grand Prix og IAAF Super Grand Prix, og har siden 2010 vært en del av Diamond League.

Det første Shanghai Golden Grand Prix ble arrangert i 2005.

Andreas Thorkildsen satte mesterskapsrekord i spydkast, med 86,11 meter i 2010.

## Referanser


## Eksterne lenker
* Diamond League – Shanghai 
* Mesterskapsrekorder – Shanghai Golden Grand Prix 
* Offisiell hjemmeside fram til 2009
Adidas Grand Prix

**Adidas Grand Prix** (tidligere Reebok Grand Prix) er et årlig friidrettsstevne som arrangeres på Icahn Stadium i New York i USA. Stevnet var tidligere en del av IAAF Grand Prix, og har siden 2010 vært en del av Diamond League.

Det første Adidas Grand Prix ble arrangert i 2007.

Andreas Thorkildsen har mesterskapsrekorden i spydkast, med 87,02 meter, satt i 2010.

## Verdensrekorder
Det er satt to verdensrekorder gjennom tidene ved dette stevnet:

## Referanser


## Eksterne lenker
* Diamond League - New York 
* Mesterskapsrekorder - Adidas Grand Prix
FC Civics Windhoek

**FC Civics Windhoek** er en namibisk fotballklubb som holder til i Windhoek. Klubben spiller i Namibia Premier League, som er eliteserien i Namibia. Klubben kommer fra Khomasdal, en forstad nord i Windhoek.

## Meritter
***[[Namibia Premier League]]: 3**
::2005, 2006, 2007

***[[NFA-Cup]]: 2**
::2003, 2008

## Internasjonale prestasjoner
***[[CAF Champions League]]: 3 opptredener**
::2004 – første runde
::2006 – andre runde
::2007 – første runde

## Kjente tidligere spillere
* Collin Benjamin 
* Heinrich Isaacks
* Quinton Jacobs
* Robert Nauseb 
* Jamuovandu Ngatjizeko

## Eksterne lenker
* Civics offisiell hjemmeside
* fanside
Paris–Corrèze

Paris–Corrèze er et landeveisritt som kjøres i Limousin i Frankrike. Det ble for første gang arrangert i 2001. Det består av 2 etapper og er klassifisert som 2.1. Rittet er en del av Europatouren i landeveissykling. 

## Vinnere
* 2012  Egoitz García Echeguibel
* 2011  Samuel Dumoulin
* 2010  Mickaël Buffaz
* 2009  Francisco Ventoso
* 2008  Miyataka Shimizu
* 2007  Edvald Boasson Hagen
* 2006  Didier Rous
* 2005  Frédéric Finot
* 2004  Philippe Gilbert
* 2003  Cédric Vasseur
* 2002  Baden Cooke
* 2001  Thor Hushovd

## Eksterne lenker
*
Knik-Fairview

**Knik-Fairview ** er en by i Matanuska-Susitna Borough i delstaten Alaska i USA. Byen har et innbyggertall på 14 923 (2010). Byen er en del av Anchorage metropolområde. Knik-Fairview ligger 28,2 kilometer nordøst for Anchorage og 21 kilometer sør for Wasilla.

## Referanser
Prefontaine Classic

**Prefontaine Classic** er et årlig friidrettsstevne som arrangeres på Hawyard Field stadion ved University of Oregon i Eugene i Oregon i USA. Stevnet har siden 2010 vært en del av Diamond League.

## Historie
Det første Prefontaine Classic ble arrangert i 1975. Stevnet het tidligere Hayward Field Restoration Race, men ble omdøpt etablert til minne om USAs legendariske langdistanseløper Steve Prefontaine, da han døde i 1974, 24 år gammel. Han døde i en bilulykke én uke før stevnet.

## Verdensrekorder
Per 2025 er det satt ni verdensrekorder ved dette stevnet.

## Referanser


## Eksterne lenker
* Diamond League - Eugene 
* Mesterskapsrekorder - Prefontaine Classic
Qin Jiwei

**Qin Jiwei** (; født i november 1914 i Huang'an i provinsen Hubei i Kina, død 1997 i Beijing) var en kommunistisk general og politiker i Folkerepublikken Kina. Han var minister for Folkerepublikken Kinas forsvarsministerium og medlem av Politbyrået.

Qin Jiwei kom fra en fattig bondefamilie Han ble kommunistisk geriljasoldat etter den mislykkede Innhøstningsoppstanden og stod under lederskap av Xu Haidong og Xu Xiangqian, og kjempet ved siden av de fremtidige generaler Chen Zaidao og Xu Shiyou.

Han var med på «den lange marsjen», og steg i gradene under den annen sino-japanske krig. Under Koreakrigen kommanderte han kineserne under et av dets viktigste slag. 

Fra 1965 til 1975 var han medlem av det nasjonale forsvarsråd. I 1975 ble han politisk kommissar for Militærdistriktet Beijing, og var dets øverstkommanderende fra 1980 til 1987. I det nevnte verv overtok han etter to av den såkalte «lille firerbanden», kommandant Chen Xilian og politisk kommissær Ji Dengkui.

I september 1988 ble Qin forsvarsminister, og innehadde vervet til 1993. Det sies at han nølte med å bruke militærmakt under demonstrasjonene på Den himmelske freds plass i 1989. 

## Referanser


## Eksterne lenker
* 
*
Bellegarde-sur-Valserine

**Bellegarde-sur-Valserine** er en tidligere kommune i departementet Ain i regionen Auvergne-Rhône-Alpes sørøst i Frankrike. 1. januar 2019 ble den en del av den nye kommunen Valserhône.
__NOTOC__

## Befolkningsutvikling
***Antall innbyggere i kommunen Bellegarde-sur-Valserine***

## Referanser


## Eksterne lenker
* 
* Kommunedata INSEE
Athletissima

**Athletissima** er et årlig friidrettsstevne som arrangeres på Stade Olympique i Lausanne i Sveits. Stevnet var tidligere en del av IAAF Super Grand Prix, og har siden 2010 vært en del av Diamond League.

## Verdensrekorder
Det er satt tre verdensrekorder gjennom tidene:

## Referanser


## Eksterne lenker
* 
* Mesterskapsrekorder
Atlantis: En forsvunnet verden

***Atlantis: En forsvunnet verden*** (originaltittel: *Atlantis: The Lost Empire*) er en amerikansk animert science fiction-eventyr for barn fra 2001 produsert av Disney. Filmen handler om en gruppe mennesker som legger ut på en ekspedisjon for å finne det myteomspunnede Atlantis. Filmen er inspirert av legenden om Atlantis.

Filmen er den 41. i rekken av Disneys klassikere.

## Filmens handling

Helt siden han har vært liten har Milo hatt en drøm om å finne Atlantis, som på mystisk vis skal ha forsvunnet i havet. En dag blir han kontaktet av professor Preston Whitmore. Han overrekker ham «vokterens bok», i bytte mot å hjelpe dem på deres ferd mot å finne Atlantis, ettersom Milo er den eneste som kan det utdødde Atlantiske språket. 

Sammen med Dr. Sweet, mekanikerjenta Audrey og mange flere begir Milo seg i veg på den strabasiøse ferden med å finne Atlantis. Gjennom en vanskelig vei, fylt med et urtidsmønster og mange skapninger finner de endelig frem til Atlantis. Her møter Milo den vakre prinsessen Kida, men oppdager at noen av de andre av mannskapet har andre planer med byen.

## Om filmen
*Atlantis* fikk blandet mottakelse av anmelderne, noe som gjenspeiles i at den har fått 49 % på Rotten Tomatoes. 

Den gikk med overskudd i forhold til produksjonskostnadene, men ble ikke den suksessen som Disney-selskapet hadde håpet på. Den gjorde det betydelig dårligere enn animasjonsfilmer som *[[Monsterbedriften]]* og *[[Shrek]]*, som ble lansert samme år. 

## Rolleliste (stemmer)

## Galleri

Fil:Disney's Atlantis logo.png|Den offisielle logoen til filmen
Fil:Atlantispropsubmarine.jpg|Ubåtrekvisiten bygget av Greg Aronowitz som ble brukt under produksjonen av Atlantis: The Lost Empire. Modellen er å se utstilt på attraksjonen Destination Atlantis under filmens premiere .
Fil:AtlanteanA.png|Bokstaven «A» fra det atlantiske alfabetet laget for filmen, Atlantis: The Lost Empire.
Fil:Atlantean.png|Det fiktive atlantiske alfabetet og tall fra denne filmen
Fil:Kidagakash Nedakh.jpg|Navnet på den atlantiske prinsessen Kidagakash "Kida" Nedakh skrevet i det atlantiske alfabetet.


## Referanser


## Eksterne lenker
* 
*
Poppelsdorf

**Poppelsdorf** er en bydel av byen Bonn i den tyske delstaten Nordrhein-Westfalen. Frem til 1. juni 1904 var den også en selvstendig by og kommune. Den er særlig kjent for beliggenheten til universitetet Rheinische Friedrich-Wilhelms-Universität. Bydelen hadde 6&nbsp;348 innbyggere den 31. desember 2011.
Liste over ordførere i Drøbak

**Ordførere i Drøbak** er en liste over ordførere i tidligere Drøbak kommune i Akershus. Kommunen ble fra 1962 innlemmet i Frogn kommune.

## Se også
*Liste over ordførere i Frogn

## Eksterne lenker
* Frogn kommune: Ordførere i Frogn og Drøbak frem til 1961
Tunisias sentralbank

**Tunisias sentralbank** (fransk: Banque Centrale de Tunisie (BCT), arabisk: البنك المركزي التونسي) er sentralbanken i den nordafrikanske republikken Tunisia. 

Sentralbanken ble etablert i 1958, etter løsrivelsen fra Frankrike i 1956. 

## Historie
Tunisia var fransk protektorat fra 12. mai 1881 til 20. mars 1956, da de ble selvstendige. Den 19. september 1958 ble den første sentralbankloven vedtatt - *Act n° 58-90*, og 18. oktober ble landets pengereform vedtatt, som bl.a. innebar ny valuta; tunisisk dinar. Den nye sentralbanken var i operativ drift fra 3. november 1958. 

I 1988 ble sentralbankloven revidert, og sentralbanken gikk over fra to til én visesentralbanksjefer. BCT fikk også presisert sin målsetting om å opprettholde verdien av den tunisiske dinaren. Den ble revidert igjen i 1994, da den forsterket sentralbankens myndighet innen regulering og overvåkning av finansnæringen. 

Det er også gjort revisjoner av sentralbankloven i 2000, 2001, 2006 og 2007. 

## Målsettinger og hovedoppgaver
Sentralbankens hovedmålsetting er prisstabilitet, det vil si stabil og lav inflasjon. 

Sentralbanken er bl.a. ansvarlig for følgende oppgaver:
* Overvåke landets pengepolitikk
* Overvåke pengemengden og sikre et trygt og fungerende betalingssystem
* Overvåke landets finansnæring
* Sikre et stabilt og sikkert økonomisk system
* Utstede landets valuta
* Forvalte landets valutaressurser og gullreserver
* Handle i interbankmarkedet, og publisere valutakurser
* Implementere landets valutapolitikk
* Være Statens bank og bankenes bank
* Samle og publisere økonomisk informasjon

## Sentralbanksjef
Pr september 2015 er Chedly Ayari sentralbanksjef. Han overtok for Mustapha Kamel Nabli 26. juli 2012.

Tidligere sentralbanksjefer:
*1958-1970 : Hédi Nouira
*1970-1972 : Ali Zouaoui
*1972-1980 : Mohamed Ghenima
*1980-1986 : Moncef Belkhodja
*1986-1987 : Mohamed Skhiri
*1987-1990 : Ismail Khelil
*1990-2001 : Mohamed El Béji Hamda
*2001-2004 : Mohamed Daouas
*2004-2011 : Taoufik Baccar
*2011-2012 : Mustapha Kamel Nabli

## Se også
*Liste over verdens sentralbanker
*Tunisias økonomi

## Referanser


## Eksterne lenker
*
Sjørøverplaneten

***Sjørøverplaneten*** (originaltittel: *Treasure Planet*) er en amerikansk animert science fiction-eventyr og actionfilm for barn fra 2002 produsert av Disney-konsernet. Filmen handler om en tenåringsgutt som bor på planeten Montressor. En dag kommer over et skattekart som bringer ham ut på en eventyrlig og farefull reise til en annen planet. Manus er løst basert på Robert Louis Stevensons klassiske bok *[[Skatten på sjørøverøya]]*. 

Filmen er den 42. i rekken av Disneys klassikere.

Den ble ingen publikumsuksess.

## Filmens handling

Montressor er planeten hvor den 15 år gamle Jim Hawkins bor. Her lever han et dagligdags liv og jobber sammen med sin mor på et vertshus. En dag krasjlander et romskip ved vertshuset, og romskipet etterlater seg et mystisk stjernekart i hendene på unge Jim. Dette fører han ut på sitt livs største eventyr, ettersom kartet viser veien til Sjørøverplaneten. En planet som Jim leste om i barnebøkene når han var liten, hvor det gjemmer seg en forsvunnet skatt av gull og juveler. Jim og familievennen Doktor Doppler drar av gårde i en spesialskute for å finne skatten. På reisen blir Jim kjent med kokken John Silver, som blir en god venn. Men når de begynner å nærmer seg Sjørøverplaneten oppdager Jim at hans gode venn har andre planer.

## Om filmen

### Popularitet og økonomi
*Sjørøverplaneten* ble en kommersiell flopp. Den innbrakte $&nbsp;109,6 millioner på verdensbasis, hvorav $&nbsp;38,2 millioner i USA. Den havnet på 69. plass over de mest innbringende filmene i USA i 2002. Til sammenligning innbrakte *[[Lilo og Stitch (film fra 2002)|Lilo og Stitch]]* (2002) over $&nbsp;273 millioner og *[[Tarzan (film, 1999)|Tarzan]]* (1999) over $&nbsp;448 millioner.

Produksjonskostnadene var på $&nbsp;140 millioner. I tillegg ble det brukt rundt $&nbsp;40 millioner på markedsføring.

### Anmelderne
Den fikk blandet mottakelse av anmelderne, noe som gjenspeiles i at den har fått 69 % på Rotten Tomatoes. Både Roger Ebert og Leonard Maltin gav den 2,5 av 4 stjerner.

*[[VG]]* og *[[Dagbladet]]* gav den terningkast fire.

## Rolleliste (stemmer)

## Referanser


## Eksterne lenker
* 
*
Dodoma lufthavn

**Dodoma internasjonale lufthavn**  er en internasjonal lufthavn som betjener Tanzanias hovedstad Dodoma. Den ligger nord for byens sentrum. Rullebanen har en lengde på &nbsp;meter.

## Flyselskaper og destinasjoner

### Fraktselskap

## Eksterne lenker
* HTDO hos World Aero Data
Alley Oop (sang)

**«Alley Oop»** er en amerikansk sang, skrevet av Dallas Frazier. Sangen, som er kraftig inspirert av tegneserien med samme navn (skapt av V. T. Hamlin), ble først spilt inn på plate av Frazier som en countrylåt i 1957.

## The Hollywood Argyles
The Hollywood Argyles spilte inn sangen. Den ble utgitt på singlen Lute 5905 i 1960. Produsenter var Gary S. Paxton og Kim Fowley. Ledevokalist på sangen var Norm Davis. Han ble betalt med ett éngangshonorar på $ 25 for sitt arbeid på singlen. Han er nå poet og poesilærer i Rochester, New York.

Denne versjonen av historien bestrides av Gary Paxton. Paxton skriver:

*«Det var INGEN Hollywood Argyles helt i begynnelsen. Jeg [Paxton] var den eneste ledesanger. [[Kim Fowley]] hjalp meg med å produsere den, fordi vi var partnere i Maverick Music International/BMI på den tiden... Trommeslageren var Ronnie Silico ([[Lloyd Price]]s turnétrommeslager). Pianisten var [[Gaynel Hodge]] fra [[the Penguins]]. Bassisten var Harper Cosby, en jazzbassist in L.A. [[Sandy Nelson]] (berømt for «Teenbeat») spilte på søplekassen og hylte på platen. Bakgrunnssangere var: Dallas Frazier...Buddy Mize, Scotty Turner, Diane ?? (En venn jeg kjente) og [meg selv]. Den ble innspilt i American Recorders, like ved [[Lawrence Welk]]s Palladium, og på tvers av the Moulin Rouge på Sunset Blvd. nær Sunset og Vine Street. En bitteliten gate (Argyle Street) lå like ved studioet, så jeg sa: «La oss kalle oss The Hollywood Argyles!»»

== Andre versjoner ==
Også i 1960 ble en versjon med The Dyno-Sores utgitt.

[[The Beach Boys]] spilte inn en versjon 16. september 1965 i Western Studios. Den ble utgitt på gruppas album *Beach Boys' Party!* (1965). Den britiske satiriske rock/popgruppen, [[The Bonzo Dog Doo-Dah Band]], spilte inn en versjon av «Alley Oop». Den ble utgitt på gruppas andre single i oktober 1966. Den ble også fremført av [[Dave Van Ronk|Dave Van Ronk and the Hudson Dusters]] på gruppas selvbetitlede album fra 1967. 

Skuespiller/sanger, [[Darlene Love]], spilte inn en versjon av sangen. Den ble spilt i filmen *Bachelor Party* (1984). [[George Thorogood]] gjorde også en versjon og den fantes på hans [[konsertalbum]] som ble utgitt 15. februar 1989. [[Ray Stevens]]' versjon var med på hans album, *Gitarzan*.

== Svensk versjon ==
*Simson'' har skrevet en svensk tekst. Den svenske tittelen er «Allihop».

### Innspilling
*Brita Borg. Utgitt på EP-platen KnäppUpp KNEP&nbsp;128 i 1960.

## Listeplasseringer

Versjonene til Dante & The Evergreens og the Argyles ble kreditert som # 1 på singlelisten til magasinet Cashbox.

## Referanser
Roy Markussen

**Roy Albert Markussen** (født 14. januar 1956, død 9. november 2012) var en norsk stemmeskuespiller. Han gav stemme til flere filmer og jobbet også seks sesonger på *[[Skal vi danse (TV-program)|Skal vi danse]]* hvor han introduserte danserne. Markussen var 56 år da han døde.

## Filmer (stemme)
* 2010: *[[To på rømmen]]*, «Vlad»
* 2011: *[[Rango]]*
* 2007: *[[Familien Robinson]]*, «Direktør» 
* 2007: *[[Teenage Mutant Ninja Turtles (2007)|Teenage Mutant Ninja Turtles]]*, «General Augila»
* 2006: *[[Arthur og Minimoyene]]* «Masaii Chief»
* 2006: *[[To gode venner 2]]*
* 2006: *[[Nedenom og hjem igjen]]*, «Bleiken»
* 2006: *[[Min bror bjørnen 2]]*, «Rugg»
* 2005: *[[Charlie og sjokoladefabrikken (2005)|Charlie og sjokoladefabrikken]]*, «Tannlege Wonka»
* 2004: *[[Mulan 2]]*, «Første forfader»
* 2004: *[[Q-gjengen]]*, «Junior»
* 2003: *[[Min bror bjørnen]]*, «Rugg»
* 2002: *[[Sjørøverplaneten]]*, «Arrow»
* 2002: *[[Småspioner 2 - Operasjon Drømmeøya]]*, «Andre stemmer»
* 2002: *[[Spirit – Hingsten fra Cimarron]]*, «Murphy»
* 1999: *[[Svampebob Firkant]]*, «Patrik»

## Spill (stemme)
* 2008: *[[The Legend of Spyro: Dawn of the Dragon]]*, «Volteer»

## Referanser


## Eksterne lenker
* http://www.filmfront.no/actor/22360/Roy%20Markussen
* http://www.filmweb.no/?op=findProfile&personName=Roy%20Markussen
Kigali internasjonale lufthavn

**Kigali internasjonale lufthavn** , tidligere kjent som **Gregoire Kayibanda internasjonale lufthavn**, men også referert til som **Kanombe internasjonale lufthavn**, betjener Rwandas hovedstad Kigali. Flyplassen ligger i forstaden Kanombe øst i Kigali, rundt 14&nbsp;kilometer fra Kigali sentrum.

## Trafikk

Flyplassen hadde  passasjerbevegelser i 2004. I 2008 hadde dette økt til rundt . I mai 2011 kunngjorde Rwanda Airports Authority at flyplassen ville bli oppgradert på grunn av den store trafikkøkninga.

## Fasiliteter

Flyplassen har tre terminaler. Hovedterminalen på to etasjer ble bygdb for å erstatte en bygning med én etasje, som nå er en VIP-terminal. Hovedterminalen kan ta opptil seks små til mellomstore fly, men har også muligheter for å ta imot fly på størrelse med en Boeing 767. Sørsida av rullebanen har to landingsplasser for helikoptre som brukes av militærhelikoptre, med tilgang til hovedrullebanen. Det er også en fraktterminal ved flyplassen.

RwandAir har hovedkontor i andre etasje i hovedterminalen.

## Ny lufthavn

Det er planer om å erstatte den nåværende flyplassen med en ny lufthavn som skal ligge sør for Kigali på sørsida av elva Nyabarongo i Bugesera. En ny lufthavn er nødvendig fordi den nåværende flyplassen ikke har plass til utvidelser av rullebanen eller fasiliteter. Den nye flyplassen vil ha én rullebane, med muligheter for å legge til én til om det trengs. Bygginga av denne er planlagt å begynne i 2012 og stå klar til flygninger i 2016.

## Flyselskaper og destinasjoner

### Fraktselskaper

## Hendelser
* 6. april 1994 – En Falcon 50 tilhørende Rwandas president Juvénal Habyarimana ble skutt ned på vei til flyplassen. Alle 12 om bord døde, inkludert Habyarimana og Burundis president Cyprien Ntaryamira, som var på vei tilbake fra et møte i Dar-es-Salaam for å få slutt på borkerkrigen i Rwanda. Dette angrepet var en utløsende faktor for folkemordet i Rwanda, der mer enn  mennesker mista livet.
* 1. juni 2004 – En Antonov 32 eid av Sun Air (9XR-SN) som hadde problemer med landingshjulene etter at det letta fra Beni i Den demokratiske republikken Kongo. Flyet var på vei til Goma i Kongo, men måtte foreta en nødlanding i Kigali. Da det skulle lande krasja det, og både passasjerer og kabinarbeidere blei alvorlig skadde. Flyet hadde i midten av juli 2003 blitt holdt tilbake i Goma fordi det bar våpen som skulle til rwandiskstøttede militser i den kongolesiske provinsen Kasaï.
* 12. november 2009 – RwandAir Flight 205, en Bombardier CRJ-100, krasja med VIP-terminalen like etter en nødlanding; av de 10 passasjerene og 5 kabinansatte døde én passasjer.

## Referanser



## Eksterne lenker
*
Koreas demokratiske parti

**Koreas demokratiske parti** (hangul: , hanja: , revidert romanisering: *Han-guk Minjudang*, romanisering: *Han'guk Minjudang*) var et politisk parti i Sør-Korea. Det var det ledende opposisjonspartiet i den første delen av perioden kjent som Den første republikk (1948–1960).

Partiet ble dannet som Den kristensosiale demokratiske parti den 9. september 1945, i all hovedsak som en reaksjon på de sovjetvennlige nasjonalistlederne Yun Ha-young og Han Kyung-jiks materialistiske ideologi. Partiet ble dermed det første som ble dannet etter Koreas frigjøring fra japansk okkupasjon. Det kristensosiale demokratiske parti var fundert på kristne idealer, men utelot etterhvert referansen til kristendommen for å appellere bredere.

Med innlemmelsen av utenforstående krefter, og etter press fra Sovjetunionen, ble partiet omdannet til Koreas demokratiske parti senere på høsten i 1945. I november 1945 ble partiet organisert i Pyongyang med 33 medlemmer under ledelse av en ny kristen leder, Cho Man-sik. Etter tre måneder hadde medlemstallet nådd 500&nbsp;000, og partiet hadde etablert avdelinger i alle provinser i Nord-Korea. Kort tid etter demonstrerte studenter imot kommunistisk innflytelse i Nord-Korea. Det nye regimet konfiskerte kirkens eiendommer og gav det til bønder. Dette ble kimen til en motstandsbevegelse før den endelige delingen av Korea fant sted i 1948 med opprettelsen av Republikken Korea (Sør-Korea) og Den demokratiske folkerepublikken Korea (Nord-Korea) som selvstendige stater. Kim Il-sungs regime i nord gav ikke rom for politisk opposisjon, og Koreas demokratiske parti ble derfor videreført i Sør-Korea alene. I Nord-Korea har partiet blitt nominelt videreført som Koreas sosialdemokratiske parti (navnebytte i 1980), som er fullstendig kontrollert av kommunistiske Koreas arbeiderparti under paraplyen Den demokratiske front for gjenforening av fedrelandet.

I parlamentsvalget i Sør-Korea 1948 fikk partiet 12,7 % av stemmene, og ble nest største parti med 29 mandater. En uavhengighetsbevegelse ble størst med 55 mandater, mens 85 mandater ble vunnet av uavhengige kandidater. Yun Bo-seon, Lee See-young og Kim Seoug-soo ble blant lederne i Koreas demokratiske parti, som i begynnelsen støttet president Syngman Rhee, men som ble med i opposisjonen etter at Rhee ikke utnevnte noen fra partiet til regjeringsmedlemmer. I 1949 slo partiet seg sammen med andre opposisjonspartier og dannet Det demokratiske nasjonalistparti, og ble således en forløper for senere liberale partier i landet.

## Referanser
OJ 287

**OJ 287** er en kvasar som ligger 3,5 milliarder lysår fra jorden i retning stjernebildet Krepsen. I OJ 287 er det et sort hull som er det største som er kjent per 2008. Det har en masse som tilsvarer 18&nbsp;milliarder soler.

I OJ 287 finnes det også et svart hull på ca. 100 millioner solmasser og disse to sorte hullene danner et binærsystem.

## Eksterne lenker
* 18 milliarder soler støtter Einstein 
* space.newscientist.com: Biggest black hole in the cosmos discovered  
* news.bbc.co.uk: Huge black hole tips the scales (10. Januar 2008, abgerufen am 11. Februar 2008)
Ramblers FC

**Ramblers** er en namibisk fotballklubb fra Pionierspark, Windhoek.

## Meritter
***[[Namibia Premier League]]: 1**
::1992

***[[NFA-Cup]]: 1**
::2005

## Internasjonale prestasjoner
***[[CAF Champions League]]: 1 opptreden**
::1993: første runde

## Kjente tidligere spillere

* Lutz Pfannenstiel
* Charlie Aoseb
* Raymond Awaseb
* Henrico Botes
* Victor Helu
* Quinton Jacobs
* Samson John

* Lazarus Kaimbi
* Rudi Louw
* Patrick M'Kontawana
* Steve Mbemukenga
* Dylan Mieze
* Erastus Ndjavera
* Nico Nicodelis

* Michael Pienaar
* Oliver Risser
* Wilko Risser
* Dokkies Schmidt
* Esau Tjiuoro
* Arend von Stryk

## Kjente trenere
* Peter Hyballa (2002–03)
* Lutz Pfannenstiel (2009–10)
* Tiro Thabanello
* Tollie van Wyk

## Eksterne lenker
* Ramblers offisielle hjemmeside
Orlando Pirates FC Windhoek

**Orlando Pirates Windhoek** er en namibisk fotballklubb fra Katutura, Windhoek. De spiller i Namibia Premier League, eliteserien i Namibia.

## Meritter
***[[Namibia Premier League]]: 2**
::1990, 2008

***[[NFA-Cup]]: 3**
::2002, 2006, 2009

## Kjente tidligere spillere

* Leo
* Erick Auseb
* Richard Biwa
* Richard Gariseb
* Roman Geoffrey
* Steven Goaxab 
* Donny Stanley Isaacs

* Patrick Jagger
* Samson John
* Athiel Mbaha
* Mabos Ortmann
* Johannes Seibeb
* Levis Swartbooi
* Bonny Uirab
* Celestine Wasserfall
John M. Rosenfield

**John Max Rosenfield** (født 9. oktober 1924 i Dallas, død 16. desember 2013) var en amerikansk kunsthistoriker, spesialisert innen japansk kunst.

Han studerte kunst ved University of Texas, før han deltok i annen verdenskrig på USAs side. Under krigen fikk han for første gang oppleve den asiatiske verden, som han senere ble en anerkjent forsker på. Efter krigens slutt dro Rosenfield tilbake til USA, hvor han studerte ved University of California, Berkeley, Southern Methodist University og University of Iowa. Efter å ha tilegnet seg gradene BLS, BFA og MFA, tok han en PhD i kunsthistorie ved Harvard University i 1959.

Rosenfield begynte selv å undervise på 1960-tallet: han arbeidet som lærer ved University of Iowa og University of California, Los Angeles før han ble ansatt ved Harvard i 1968. Per 2012 fungerte han som emeritert Abby Aldrich Rockefeller-professor for øst-asiatisk kunst og konservator for orientalsk kunst ved Harvards Fogg Art Museum.

Emner som Rosenfield var innom var blant andre: indisk og sentralasiatisk buddhistkunst fra Kushan-perioden; japanske buddhistmalerier  og -skulpturer; og tidligmoderne japansk malerikunst. I 2010 gav han ut boken *Portraits of Chōgen: The Transformation of Buddhist Art in Early Medieval Japan* som ifølge Smithsonian var det første betydelige verket om Chōgen-epoken publisert i den vestlige verden.

I mars 2011 fikk han den 19. Yamagata Banto-prisen for sin innsats for å spre japansk kultur utenfor Japan. Ett år senere ble han den 13. mottaker av Charles Lang Freer Medal for sitt arbeid innenfor asiatisk kunsthistorie.

## Bibliografi
* Rosenfield, John M.  *Dynastic arts of the Kushans.* 1967. (1993 ISBN 81-215-0579-8)
* Rosenfield, John M. *Japanese Arts of the Heian Period, 794-1185.*  Asian Society, 1967.
* Rosenfield, John M. og Shujiro Shimada.  *Traditions of Japanese Art : Selections from the Kimiko and John Powers Collection.* Harvard University Press, 1970.  (ISBN 0-674-90125-8)
* Rosenfield, John M. *The courtly tradition in Japanese art and literature: selections from Hofer and Hyde collections.*  Fogg Art Museum, Harvard University, 1973.
* Rosenfield, John M. og Elizabeth Ten Grotenhuis.  *Journey of the Three Jewels: Japanese Buddhist Paintings from Western Collections.* Tuttle Publishing, 1979. (ISBN 0-87848-054-4)
* Rosenfield, John M. m. fl. (red.).  *Extraordinary Persons : Works by Eccentric, Non-Conformist Japanese Artists of the Early Modern Era (1580-1868) in the collection of Kimiko & John Powers.*  3 bind. Harvard University Press, 1998. (ISBN 1-891771-00-0)
* Rosenfield, John M. og Buson Yosa.  *Mynah Birds and Flying Rocks: Word and Image in the Art of Yosa Buson* (Franklin D. Murphy Lectures, XVIII).  Spencer Museum of Art, University of Kansas, 2004. (ISBN 0-913689-48-3)

## Referanser